शत्रुघ्न कुमार यादव (जनम: 15 मार्च 1986), जिनकरा खेसारी लाल यादव से जानल जाला एगो भारतीय अभिनेता आ गवइआ हईं। इहाँ के भोजपुरी फिलिम अवार्ड 2016 में "बेस्ट पॉपुलर एक्टर" से सम्मानित कइल गइल, आ 2017 में "यूपी रतन अवार्ड" से सम्मानित कइल गइल। साल 2019 मे इहाँ के "बेस्ट एक्टर अवार्ड" इन सबरांग फिल्म अवार्ड आ 2018 के सुपरहिट फिलिम संघर्ष खातिर भोजपुरी सिनेमा स्क्रीन आ स्टेज अवार्ड मिलल। इहाँ के  200 हप्ता से ढेर समय से यूट्यूब के म्यूजिक चार्ट एंड इनसाइट्स मे टॉप ग्लोबल कलाकार लोग के लिस्ट मे बानी आ 8 करोड़ से ढेर बेर देखल गइल बानी। इहाँ के अपना करियर मे बादशाह, शिप्रा गोयल, पंकज त्रिपाठी, सोना मोहपात्र, मुदस्सर खान आ संदीपा धार के साथे साथे कए गो प्रमुख कलाकारन का साथे काम कइले बानी।